Laimdota Straujuma

Laimdota Straujuma (født 24. februar 1951) er en latvisk politiker som var statsminister i landet fra 22. januar 2014«Ministru prezidente Laimdota Straujuma» , Latvias regjering. til hun trakk seg 7. desember 2015 og ble etterfulgt av Māris Kučinskis 11. februar 2016.

 Bakgrunn 
Straujuma har doktorgrad i økonomi fra Universitetet i Latvia. Hun har arbeidet ved Institutt for økonomi ved Latvias vitenskapsakademi.

 Politisk virke 
I 1999 ble hun visestatssekretær i landbruksdepartementet og året etter statssekretær, en post hun beholdt til desember 2006. Fra januar 2007 til desember 2010 var hun statssekretær i regional- og kommunaldepartementet. Fra januar til oktober 2011 var hun visestatssekretær i departementet for miljøvern og regional utvikling.«Minister for Agriculture. Laimdota Straujuma» , The Cabinet of Ministers of the Republic of Latvia. I oktober 2011 ble hun landbruksminister i Valdis Dombrovskis' regjering. Partiet Enhet (Vienotība) nominerte henne til regjeringsposten. I januar 2014 ble hun medlem av partiet.«President Bērziņš Asks L.Straujuma to Form the New Government of Latvia» , Latvia.eu.

Etter at Valdis Dombrovskis gikk av som statsminister, ble hun 6. januar 2014 bedt om å danne regjering av president Andris Bērziņš.PROFILE: «Latvias first ever female Prime Minister», Baltic Times, 6. januar 2014. Hun overtok som statsminister den 22. januar 2014.

 Referanser 

 Eksterne lenker 
 Latvias statsministerkontor (latvisk, engelsk, russisk)

Kategori:Latviske politikere
Kategori:Personer fra Kārsava fylke
Kategori:Fødsler i 1951